Maurice De Waele
<s>Mauris de Vale (, IPA: ; 27. decembar 1896 — 14. februar 1952) bivši je belgijski profesionalni biciklista u periodu od 1921. do 1931. godine.</s><s>Najveći uspeh u karijeri De Vale je ostvario 1929. godine, kada je osvojio Tur de Frans.</s>

<s>Karijera 
Mauris de Vale je počeo profesionalnu karijeru 1921. kao individualac.</s><s>Prve godine je osvojio Tur Velgije (), dok je naredne godine imao više uspeha.</s><s>Osvojio je trke Brisel—Lijež i Brisel—Luksemburg i nacionalno prvenstvo, a na Turu Belgije završio je drugi.</s><s>Osvojio je nacionalno prvenstvo u sajklo krosu, dok je u drumskoj vožnji bio drugi.</s><s>1923. osvojio je samo trku Arlon—Ostende, dok je završio drugi na nacionalnom prvenstvu i na klasiku Pariz—Brisel.</s><s>1924. osvojio je etapu na Turu Belgije, a 1925. je osvojio trku Balgeloka.</s><s>1926. osvojio je trku Pariz—Menin.</s>

<s>1927.</s><s>De Vale je vozio Tur de Frans po prvi put.</s><s>Pobedio je na dve etape i osvojio je drugo mesto u generalnom plasmanu, 1 sat i 58 minuta iza pobednika Nikolasa Franca.</s><s>Franc je pobedio i naredne godine, a De Vale je završio treći, uz dve etapne pobede.</s><s>1928.</s><s>De Vale je osvojio Tur Baskijske zemlje ().</s>

<s>Tur Baskijske zemlje, osvojio je i naredne godine, uz drugo mesto na Turu Belgije.</s><s>A zatim je usledila kruna karijere, osvajanje Tur de Fransa.</s><s>De Vale je bio lider do sedme etape, kada mu se dva puta probušila guma.</s><s>To ga je koštalo žute majice, a tri vozača su završila sa istim vremenom, Nikolas Franc, Andre Ledik i Viktor Fontan.</s><s>Fontan je bio lider, dok nije polomio bicikl i povukao se.</s><s>Franc je imao istih problema, pa je i on ispao iz borbe.</s><s>De Vale se razbolio, ali je uspio da pobedi na etapi 20 i osvoji Tur.</s><s>Nakon njegove pobede, organizator Tura, Anri Degranž je uveo zabranu učestvovanja komercijalnih timova i uveo nacionalne timove, koji su se zadržali na Turu 20 godina.</s>

<s>De Vale se vratio na Tur de Frans 1931. godine i završio je na petom mestu.</s><s>Iste godine je osvojio Tur Belgije, a zatim je završio karijeru.</s>

<s>Spoljašnje veze</s>

<s>Profil na biciklističkoj arhivi
 Rezultati Maurisa de Valea na Tur de Fransu</s>

<s>Belgijski biciklisti
Pobjednici Tour de Francea</s>

